Alina Bica a demisionat din magistratură și din funcția de procuror-șef al DIICOT FOTO: Digi24

Alina Bica și-a scris demisia din arest și a transmis-o prin avocatul său către biroul Procurorului General. După înregistrarea demisiei, funcţia de procuror-șef DIICOT rămâne vacantă. Ea a fost preluată interimar de Georgiana Hosu, care este procuror-șef adjunct la DIICOT.

Procurorul general Tiberiu Nițu are acum mai multe opțiuni: fie va conduce el însuși această structură, pentru că legea îi permite, fie va delega atribuțiile către o altă persoană pentru o durată de șase luni. În această perioadă, vor fi declanșate procedurile de ocupare a funcției, ca și în 2013: ministrul Justiției trebuie să propună președintelui o persoană pentru această funcție, după ce în prealabil vor avea loc audieri în CSM. Președintele este cel care, în final, numește prin decret procurorul-șef la DIICOT.

Demisia Alinei Bica poate fi un argument prin care apărarea să susțină în fața instanței că este dispusă să se pună la dispoziția justiției.

Citiți și: